บริษัท ไปรษณีย์ไทย จำกัด ยกระดับการขนส่งไปรษณียภัณฑ์ทางอากาศ เปิดตัวการไปรษณีย์ควบคุม แห่งแรกของโลก
บริษัท ไปรษณีย์ไทย จำกัด ยกระดับการขนส่งไปรษณียภัณฑ์ทางอากาศ เปิดตัว การไปรษณีย์ควบคุม แห่งแรกของโลก ที่ได้รับการรับรองมาตรฐานการรักษาความปลอดภัยระดับสากลจากสำนักงานการบินพลเรือนแห่งประเทศไทย เพิ่มความปลอดภัย และรวดเร็วสูง เชื่อมโยงการค้า การขนส่งไทยสู่ปลายทางทั่วโลก   นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด (ปณท.) กล่าวว่า ไปรษณีย์ไทย ได้ดำเนินการขอใบรับรองการไปรษณีย์ควบคุม ณ ศูนย์ไปรษณีย์สุวรรณภูมิ ซึ่งเป็นศูนย์ไปรษณีย์แห่งเดียว ที่ให้บริการขนส่งไปรษณีย์ผ่านทางอากาศไปยังปลายทางต่างประเทศ จากสำนักงานการบินพลเรือนแห่งประเทศไทย (กพท.) ซึ่งถือเป็นการไปรษณีย์ควบคุมแห่งแรก เพื่อสร้างความมั่นใจไปรษณีย์ภัณฑ์สำหรับขนส่งบนอากาศยาน มีความมั่นคง ปลอดภัย ปราศจากวัตถุระเบิดและวัตถุที่เป็นอันตราย ด้วยมาตรฐานรักษาความปลอดภัยที่เข้มงวด รัดกุมตามข้อบังคับของ กพท.ใน 3 ด้าน คือมาตรการรักษาความปลอดภัยด้านบุคคล// ด้านอาคารและสถานที่ // และด้านไปรษณีย์ภัณฑ์ ซึ่งการได้รับการรับรองการไปรษณีย์ควบคุม จะสร้างความเชื่อมั่นในมาตรฐานการรักษาความปลอดภัยแก่สายการบิน และยกระดับการขนส่งไปรษณีย์ผ่านทางอากาศให้มีความรวดเร็วมากยิ่งขึ้น พร้อมมั่นใจในศักยภาพของไปรษณีย์ไทยที่พร้อมให้บริการประชาชนอย่างเต็มที่ทั่วทุกภูมิภาคของประเทศ โดยขณะมีจุดลรับฝากไปรษณีย์ภัณฑ์เกือบ 8,000 จุดกระจายในหลายพื้นที่ ---------เสียง-----------   ด้านนายจุฬา สุขมานพ ผู้อำนวยการสำนักงานการบินพลเรือนแห่งประเทศไทย ได้แสดงความยินดีกับไปรษณีย์ไทย ที่ได้รับรองเป็นการไปรษณีย์ควบคุมแห่งแรกของโลก พร้อมกล่าวว่า องค์การการบินพลเรือนระหว่างประเทศ หรือ ICAO ได้มีการกำหนดมาตรฐานในการรักษาความปลอดภัยสำหรับขนส่งบนอากาศยานครอบคลุมทุกกระบวนการขั้นตอน แต่เนื่องจากไปรษณีย์ไทย ประชาชนเป็นผู้ใช้บริการดังนั้นจึงต้องมีการดูแลเรื่องความปลอดภัยเป็นพิเศษ เพื่อสร้างความเชื่อมั่นให้เกิดขึ้น